b'\n_START_ARTICLE_\nPod\xc4\x8detrtek\n_START_SECTION_\nIzvor krajevnega imena\n_START_PARAGRAPH_\nIz krajevnega imena je mogo\xc4\x8de zaklju\xc4\x8diti, da se je grad, ki stoji 100 m nad naseljem imenoval \xc4\x8cetrtek. Razlogov za poimenovanje po dnevu v tednu je lahko ve\xc4\x8d\xc2\xa0; morda je gra\xc5\xa1\xc4\x8dak ob \xc4\x8detrtkih vr\xc5\xa1il sodstvo, morda je bil takrat semanji dan ali dan za tlako, morda je bil ustanovljen na \xc4\x8detrtek ipd. Sprva se omenja le pod\xc4\x8detr\xc5\xa1ki grad: leta 1209 de Landesperc, 1213 de Londesperc, 1213 de Lonsperch, 1227 de landesperch, 1328 ze Lantsperch in dem marcht, 1293 von Lansperch, 1332 ze Lantsperch, 1465 bey landsperg, poimenovan po prvotnem lastniku, grofu Frideriku Landsbergu. Na jo\xc5\xbeefinskem zemljevidu iz leta 1763-1787 je kraj ozna\xc4\x8den dvojezi\xc4\x8dno: Landberg Windisch  Pod Tschetertkom.'